rejauldu/bengali-wikipedia huggingface dataset:
কিং অব দ্য রিং একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।http://www.prowrestlinghistory.com/supercards/usa/wwf/kingring.html#93 এটি কিং অব দ্য রিং কালানুক্রমিকের অধীনে প্রচারিত প্রথম অনুষ্ঠান ছিল। এই অনুষ্ঠানটি ১৯৯৩ সালের ১৩ই জুন তারিখে মার্কিন যুক্তরাষ্ট্রের ওহাইওয়ের ফেয়ারবর্নের নাটার সেন্টারে অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট দশটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের মূল ম্যাচে ব্রেট হার্ট কিং অব দ্য রিং প্রতিযোগিতার ফাইনালে বাম বাম বিগলোকে পরাজিত করে কিং অব দ্য রিংয়ের মুকুট জয়লাভ করেছে। অন্যান্য শীর্ষস্থানীয় ম্যাচে, ইয়োকোজুনা ডাব্লিউডাব্লিউএফ চ্যাম্পিয়নশিপের জন্য আয়োজিত একক ম্যাচে হাল্ক হোগানকে এবং ডাব্লিউডাব্লিউএফ আন্তঃমহাদেশীয় চ্যাম্পিয়নশিপ ম্যাচে শন মাইকেলস ক্রাশকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি কিং অব দ্য রিং হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জুন মাসে অনুষ্ঠিত হয়। এই প্রতি-দর্শনে-পরিশোধে কিং অব দ্য রিং প্রতিযোগিতাটির ম্যাচ অন্তর্ভুক্ত থাকে; ১৯৮৫ সালে প্রতিষ্ঠিত এই প্রতিযোগিতাটি একটি একক-নির্মূল প্রতিযোগিতা, যা ১৯৯০ বাদে ১৯৯১ পর্যন্ত প্রতি বছর অনুষ্ঠিত হয়েছিল। প্রথম দিকে কিং অব দ্য রিং প্রতিযোগিতার প্রাথমিক পর্বের ম্যাচগুলো টেলিভিশন সম্প্রচারিত হয়নি এমন বিশেষ হাউস শো হিসেবে অনুষ্ঠিত হতো। অতঃপর টেলিভিশনে সম্প্রচারিত হয়নি এমন অনুষ্ঠানের বিপরীতে, প্রতি-দর্শনে-পরিশোধে প্রতিযোগিতাটির কিছু ম্যাচ অন্তর্ভুক্ত করা হয়; যার ফলে অনুষ্ঠানটি আয়োজনের পূর্বে বাছাইপর্বের বেশ কয়েকটি ম্যাচ আয়োজন করা হতো এবং শুধুমাত্র চূড়ান্ত কয়েকটি ম্যাচ প্রতি-দর্শনে-পরিশোধে অনুষ্ঠিত হতো। কিং অব দ্য রিং প্রতিযোগিতাটির বিজয়ী কুস্তিগিরকে "কিং অব দ্য রিং" মুকুট প্রদান করা হয়। ১৯৯৩ সালের ১৩ই জুন তারিখে প্রথমবারের মতো কিং অব দ্য রিং অনুষ্ঠিত হয়েছে।  ১৯৯৩ সালের এই অনুষ্ঠানটি কিং অব দ্য রিং কালানুক্রমিকের প্রথম অনুষ্ঠান ছিল, যা ১৩ই জুন তারিখে মার্কিন যুক্তরাষ্ট্রের ওহাইওয়ের ফেয়ারবর্নের নাটার সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  ১৯৯৩ কিং অব দ্য রিং বিষয়শ্রেণী:জুন ১৯৯৩-এ মার্কিন যুক্তরাষ্ট্রে ঘটনা বিষয়শ্রেণী:১৯৯৩-এ ওহাইও বিষয়শ্রেণী:ওহাইওতে ঘটনা বিষয়শ্রেণী:ফেয়ারবর্নে পেশাদার কুস্তি
আব্দুল জলিল প্রধান বাংলাদেশের রংপুর জেলার রাজনীতিবিদ ও রংপুর-৬ (পীরগঞ্জ) আসনের সাবেক সংসদ সদস্য।   প্রাথমিক জীবন  আব্দুল জলিল প্রধান রংপুর জেলার পীরগঞ্জ উপজেলায় জন্মগ্রহণ করেন।   রাজনৈতিক জীবন  আব্দুল জলিল প্রধান ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে রংপুর-৬ (পীরগঞ্জ) আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:রংপুর জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  সংরক্ষণ। কোন উত্তর নাই এবং আবারো অপসারণ প্রস্তাবনা করলে আমার কোন আপত্তি নাই।--যুদ্ধমন্ত্রী আলাপ ০৬:০২, ১১ সেপ্টেম্বর ২০১৫ (ইউটিসি) প্রাচীন ভারতে প্রাণদন্ডের নিয়মকানুন   – (অপসারণের প্রস্তাবনা দেখুনলগ দেখুন) () প্রয়োজনীয় তথ্যসূত্রের অভাব, পুরো নিবন্ধটি একটি বইয়ের সূত্র উল্লেখ করে লেখা। Ibrahim Husain Meraj (আলাপ) ১৭:১৬, ১৩ জুন ২০১৫ (ইউটিসি)  একটি তথ্যসূত্র সাধারণত অপসারণ নীতিমালার ক্রাইটেরিয়া নয়। ফ্যাক্ট হলো, তিনি তথ্যসূত্র দিয়েছেন, যতক্ষণ পর্যন্ত না প্রমাণ হচ্ছে তথ্যসূত্রটিই ভুল ততক্ষণ পর্যন্ত অপসারণের বিপক্ষে।--যুদ্ধমন্ত্রী আলাপ ১৫:৩১, ২৫ জুন ২০১৫ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
মোহাম্মদ শহীদুল্লাহ বাংলাদেশের নরসিংদী জেলার রাজনীতিবিদ যিনি তৎকালীন ঢাকা-২৪ আসনের সাংসদ ছিলেন।   প্রাথমিক জীবন  মোহাম্মদ শহীদুল্লাহ নরসিংদী জেলায় জন্মগ্রহণ করেন।   রাজনৈতিক জীবন  মোহাম্মদ শহীদুল্লাহ ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-২৪ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নরসিংদী জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য
সুফিয়া আহমেদ (২০ নভেম্বর ১৯৩২ - ৯ এপ্রিল ২০২০) ছিলেন একজন বাংলাদেশী শিক্ষাবিদ। ১৯৯৪ সালে তিনি বাংলাদেশের প্রথম নারী জাতীয় অধ্যাপক নির্বাচিত হন। ভাষা আন্দোলনে অবদানের জন্য বাংলাদেশ সরকার তাকে একুশে পদকে ভূষিত করে।  প্রারম্ভিক জীবন সুফিয়া ১৯৩২ সালের ২০ নভেম্বর তদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ফরিদপুর জেলায় জন্মগ্রহণ করেন। তার পিতা মুহম্মদ ইবরাহিম, যিনি ছিলেন ঢাকা হাইকোর্টের একজন বিচারপতি এবং ঢাকা বিশ্ববিদ্যালয়ের উপাচার্য এবং মাতা লুৎফুন্নেসা ইবরাহিম। তিনি ১৯৪৮ সালে প্রাইভেটে মেট্রিকুলেশন পাস করেন এবং পরে বরিশালের ব্রজমোহন কলেজ থেকে ইন্টারমিডিয়েট পাস করেন। ১৯৫০ সালে ভর্তি হন ঢাকা বিশ্ববিদ্যালয়ে। সেখানে তিনি ইসলামের ইতিহাস ও সংস্কৃতি বিষয়ে স্নাতক ও স্নাতকোত্তর সম্পন্ন করেন। তিনি ১৯৫২ সালের ২১শে ফেব্রুয়ারি ১৪৪ ধারা ভঙ্গকারী এবং ঢাকা বিশ্ববিদ্যালয়ে সান্ধ্য আইনের বিরুদ্ধে মিছিলকারী নারীদের মধ্যে একজন ছিলেন। তিনি ১৯৬০ সালে লন্ডন থেকে পিএইচডি ডিগ্রি লাভ করেন।  কর্মজীবন ১৯৪৩-৪৪ সালে তার পিতা মুহম্মদ ইবরাহিম ঢাকা বিশ্ববিদ্যালয়ের আইন বিভাগে পাঠদান করতেন। তখন থেকে তার মাঝে শিক্ষক হওয়ার স্বপ্ন লালিত ছিল। ১৯৬১ সালে লন্ডন থেকে পিএইচডি করে ঢাকা বিশ্ববিদ্যালয়ে তার নিজের বিভাগ ইসলামের ইতিহাস ও সংস্কৃতি বিভাগে লেকচারার হিসেবে যোগ দেন। ১৯৮৩ সালে অধ্যাপক হন। দেশের বাইরেও তিনি কয়েকটি প্রতিষ্ঠানে শিক্ষাদান করেছেন। তিনি ইস্তানবুলের বসফরাস বিশ্ববিদ্যালয় এবং উইজকনসিনের মিলোউকির আলভার্নো কলেজের আমন্ত্রিত অধ্যাপক ছিলেন।  সুফিয়া আহমেদ বাংলাদেশ ব্যাংকের পরিচালনা পর্ষদের সদস্য হিসেবে কর্মরত ছিলেন। এছাড়া তিনি বাংলাদেশ ইতিহাস পরিষদের সভাপতির দায়িত্ব পালন করেন।  ব্যক্তিগত জীবন সুফিয়া আহমেদ ১৯৫৫ সালের জুনে বাংলাদেশের খ্যাতিমান আইনজীবী সৈয়দ ইশতিয়াক আহমেদের সাথে বিবাহবন্ধনে আবদ্ধ হন। এই দম্পতির দুই সন্তান। পুত্র সৈয়দ রেফাত আহমেদ বাংলাদেশ সুপ্রিম কোর্টের একজন আইনজীবী যিনি পরবর্তীতে বাংলাদেশের ২৫তম প্রধান বিচারপতি হন এবং কন্যা তাসনিম রাইনা ফতেহ আহমেদ একজন চিকিৎসক।  সম্মাননা  সুফিয়া কামাল পুরস্কার (২০১৫)  ভাষা আন্দোলনে অবদানের জন্য একুশে পদক (২০০২)   মৃত্যু  ৯ এপ্রিল ২০২০ সালে রাজধানীর একটি হাসপাতালে চিকিৎসাধীন অবস্থায় তিনি মৃত্যুবরণ করেন। মৃত্যুকালে তার বয়স ছিলো ৮৭ বছর।  তথ্যসূত্র  বিষয়শ্রেণী:১৯৩২-এ জন্ম বিষয়শ্রেণী:২০২০-এ মৃত্যু বিষয়শ্রেণী:ফরিদপুর জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশী শিক্ষাবিদ বিষয়শ্রেণী:বাংলাদেশের জাতীয় অধ্যাপক বিষয়শ্রেণী:ভাষা আন্দোলনে একুশে পদক বিজয়ী বিষয়শ্রেণী:বাংলা ভাষা আন্দোলনের সক্রিয় নারী কর্মী বিষয়শ্রেণী:বাংলাদেশী নারী শিক্ষায়তনিক ব্যক্তি বিষয়শ্রেণী:বাঙালি লেখক
আন জুন-সু (, ; জন্ম: ২৮ জানুয়ারি ১৯৯৮) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব বুসান ইপার্ক এবং দক্ষিণ কোরিয়া অনূর্ধ্ব-২৩ দলের হয়ে গোলরক্ষক হিসেবে খেলেন।  ২০১৩ সালে, জুন-সু দক্ষিণ কোরিয়া অনূর্ধ্ব-১৭ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। তিনি ২০১৯ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ৫ ম্যাচে অংশগ্রহণ করেছেন। দলগতভাবে, জুন-সু এপর্যন্ত ১টি শিরোপা জয়লাভ করেছেন, যা তিনি দক্ষিণ কোরিয়ার বয়সভিত্তিক দলের হয়ে জয়লাভ করেছেন।   প্রারম্ভিক জীবন  আন জুন-সু ১৯৯৮ সালের ২৮শে জানুয়ারি তারিখে দক্ষিণ কোরিয়ার উইজাংবুতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  জুন-সু জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।   তথ্যসূত্র    বহিঃসংযোগ           বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:জে১ লিগের খেলোয়াড় বিষয়শ্রেণী:ফুটবল গোলরক্ষক বিষয়শ্রেণী:দক্ষিণ কোরিয়ার অনূর্ধ্ব-২০ আন্তর্জাতিক ফুটবলার বিষয়শ্রেণী:দক্ষিণ কোরিয়ার আন্তর্জাতিক যুব ফুটবলার বিষয়শ্রেণী:দক্ষিণ কোরিয়ার অলিম্পিক ফুটবলার বিষয়শ্রেণী:সেরেসো ওসাকার খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:জে৩ লিগের খেলোয়াড় বিষয়শ্রেণী:জাপানে দক্ষিণ কোরীয় প্রবাসী ক্রীড়াবিদ বিষয়শ্রেণী:পুরুষ ফুটবল গোলরক্ষক
ভিলা পার্ক হল ইংল্যান্ডের ওয়েস্ট মিডল্যান্ডস কাউন্টির শহর বার্মিংহামের অ্যাস্টনে অবস্থিত একটি ফুটবল স্টেডিয়াম, যার আসন ধারণক্ষমতা ৪২,৯১৮ জন। এটি ১৮৯৭ সাল থেকে প্রিমিয়ার লিগের ক্লাব অ্যাস্টন ভিলার স্বাগতিক স্টেডিয়াম। মাঠটি উইটন এবং অ্যাস্টন রেলওয়ে স্টেশন থেকে এক মাইলেরও কম দূরে অবস্থিত এবং সিনিয়র পর্যায়ে  ইংল্যান্ডের ১৬টি আন্তর্জাতিক ম্যাচ আয়োজন করেছে, যার মধ্যে প্রথমটি ম্যাচ ছিল ১৮৯৯ সালে এবং সর্বশেষ ম্যাচটি ছিল ২০০৫ সালে। ভিলা পার্ক মোট ৫৫টি এফএ কাপ সেমি-ফাইনাল আয়োজন করেছে। যা অন্য যেকোনো স্টেডিয়ামের চেয়ে বেশি এবং এটি ইংল্যান্ডের ১০ম বৃহত্তম স্টেডিয়াম।  ১৮৯৭ সালে, অ্যাস্টন ভিলা অ্যাস্টন লোয়ার গ্রাউন্ডসে স্থানান্তরিত হয়, যা একটি ভিক্টোরিয়ান বিনোদন পার্কের অন্তর্গত একটি ক্রীড়া মাঠ, অ্যাস্টন হলের প্রাক্তন মাঠে অবস্থিত, যা একটি জ্যাকোবীয় রাজকীয় বাড়ি। স্টেডিয়ামটি সংস্কার এবং উন্নয়নের বিভিন্ন পর্যায়ের মধ্য দিয়ে গেছে, যার ফলে হোল্ট এন্ড, ট্রিনিটি রোড স্ট্যান্ড, নর্থ স্ট্যান্ড এবং ডগ এলিস স্ট্যান্ডের বর্তমান স্ট্যান্ড কনফিগারেশন তৈরি হয়েছে।  ১৯১৪ সালের আগে, মাঠের চারপাশে একটি সাইক্লিং ট্র্যাক ছিল যেখানে নিয়মিত সাইক্লিং মিটিং এবং অ্যাথলেটিক ইভেন্ট অনুষ্ঠিত হত। ফুটবল-সম্পর্কিত ব্যবহারের পাশাপাশি, স্টেডিয়ামটি বিভিন্ন কনসার্টের পাশাপাশি বক্সিং ম্যাচ এবং আন্তর্জাতিক রাগবি লিগ এবং রাগবি ইউনিয়নের ম্যাচ সহ অন্যান্য ক্রীড়া ইভেন্টেরও আয়োজন করেছে। ১৯৯৯ সালে, উয়েফা কাপ উইনার্স কাপের শেষ ফাইনাল ভিলা পার্কে অনুষ্ঠিত হয়েছিল। ভিলা পার্ক ২০১২ সালের এফএ কমিউনিটি শিল্ডও আয়োজন করেছিল, কারণ ওয়েম্বলি স্টেডিয়ামটি অলিম্পিক ফুটবল প্রতিযোগিতার ফাইনালের জন্য ব্যবহৃত হয়েছিল।  অ্যাস্টন ভিলার নর্থ স্ট্যান্ড পুনর্নির্মাণের পরিকল্পনা রয়েছে: এর ফলে ভিলা পার্কের ধারণক্ষমতা ৪২,৯১৮ থেকে ৫২,৫০০ জনে উন্নীত হবে। এই পরিকল্পনাগুলির মধ্যে রয়েছে "ভিলা লাইভ" নামে একটি বাণিজ্যিক এবং বিনোদন স্থান নির্মাণ। ২০২২ সালের ডিসেম্বরে, পরিকল্পনাগুলি বার্মিংহাম সিটি কাউন্সিল কর্তৃক অনুমোদিত হয়। সংস্কারগুলি উয়েফা ইউরো ২০২৮ এর মধ্যে সম্পন্ন করার পরিকল্পনা করা হয়েছিল। তবে, ২০২৩ সালের ডিসেম্বরে, ফুটবল অপারেশনের সভাপতি ক্রিস হেক ঘোষণা করেছিলেন যে পুনর্নির্মাণ পরিকল্পনাগুলি অনির্দিষ্টকালের জন্য স্থগিত করা হয়েছে।  আরও দেখুন  ইংরেজ ফুটবলে স্টেডিয়ামের উন্নয়ন  পাদটীকা  তথ্যসূত্র  বহিঃসংযোগ  ফ্লিকারতে ছবি ট্যাগ করা হয়েছে ভিলা পার্ক  স্টেডিয়াম গাইড নিবন্ধ ভিলা পার্কের আসন পরিকল্পনা  বিষয়শ্রেণী:অ্যাস্টন ভিলা ফুটবল ক্লাব বিষয়শ্রেণী:প্রিমিয়ার লিগের মাঠ বিষয়শ্রেণী:১৮৯৭-এ ইংল্যান্ডে প্রতিষ্ঠিত
জগন্নাথ তর্কপঞ্চানন (১৩ সেপ্টেম্বর ১৬৯৪ – ১৯ অক্টোবর ১৮০৭) একজন বাঙালী শ্রুতিধর ও পণ্ডিত ছিলেন। তাঁর জন্মস্থান ত্রিবেণী, হুগলি। তাঁর পিতার নাম পণ্ডিত রুদ্রদেব তর্কবাগীশ।    খ্যাতি  পিতা ও জ্যেষ্ঠতাত ভবদেব ন্যায়ালঙ্কারের নিকট ব্যাকরণ ও স্মৃতিশাস্ত্র শিক্ষা, মুখে মুখেই ব্যাকরণের সূত্রগুলি শিখে ফেলেছিলেন অতি অল্প বয়সে। পরে রঘুদেব বাচস্পতির কাছে আইনের পাঠ নেন। ত্রিবেনীতে তাঁর টোল বা চতুষ্পাঠী ছিল। তাঁর অসামান্য স্মৃতিশক্তির গল্প প্রায় প্রবাদের আকারে প্রতিষ্ঠিত। সেযুগে নবদ্বীপ সংস্কৃত চর্চা ও বিদ্যার পীঠস্থান হলেও ত্রিবেনীর জগন্নাথ তর্কপঞ্চানন ছিলেন পণ্ডিতশ্রেষ্ঠ যিনি নবদ্বীপের খ্যাতি একাকী ম্লান করে দিয়েছিলেন। তবে কলকাতার মহারাজ নবকৃষ্ণ দেব আয়োজিত সভায় এক নৈয়ায়িক দিগবিজয়ের উদ্দেশ্যে আসলে সেই সভায় উপস্থিত নবদ্বীপের পণ্ডিতমণ্ডলীর নৈয়ায়িক শিবনাথ বিদ্যাবাচস্পতি ও বংশবাটীর জগন্নাথ তর্কপঞ্চানন কেউই আগত নৈয়ায়িকের সঙ্গে যুক্তিতে পেরে উঠতে পারে না। তখন নবদ্বীপের পণ্ডিত বুনো রামনাথ সেখানে উপস্থিত হয়ে যুক্তিতর্কের মাধ্যমে তাঁকে পরাজিত করে নবদ্বীপের ন্যায়চর্চার মান বজায় রাখেন।   আইনবিদ  ইংরেজরা ১৭৬৫ সালে বাংলার দেওয়ানি লাভ করলে দেশীয় বিচার পদ্ধতি ও আইন প্রনয়নের জন্যে তাঁর শরনাপন্ন হয়েছিল। 'অষ্টাদশ বিবাদের বিচার' তাঁর রচনা। জীবনের বিশেষ কীর্তি ন্যায় বিষয়ক গ্রন্থ 'বিবাদ ভঙ্গার্নব' সংকলন। তৎকালীন হিন্দু দেওয়ানি বিচার ব্যবস্থা এই বইয়ের ইংরেজি অনুবাদের মাধ্যমেই হত। নব্যন্যায়ের ওপর নানা লেখা ছিল তাঁর।   পৃষ্ঠপোষকতা  মহারাজা নন্দকুমার থেকে শুরু করে শোভাবাজার রাজা নবকৃষ্ণ, মহারাজা কৃষ্ণচন্দ্র রায়, বর্ধমানের রাজা কীর্তিচন্দ্র ছিলেন তাঁর গুণগ্রাহী। রবার্ট ক্লাইভ তাঁর কাছে সংস্কৃত শিখেছেন, এছাড়াও লর্ড ওয়ারেন হেস্টিংস, হার্ডিঞ্জ, জন শোর, কোলব্রুক এবং এশিয়াটিক সোসাইটির প্রতিষ্ঠাতা স্যার উইলিয়াম জোন্সের সঙ্গে তাঁর হৃদ্যতা ছিল। প্রাচ্য সংস্কৃতি বিশারদ সুপণ্ডিত জোনস বিভিন্ন তথ্য ও তত্ব সংগ্রহ করতে বারংবার তাঁর কাছে আসতেন। সদর দেওয়ানি আদালতের প্রধান বিচারপতি হ্যারিংটন ছিলেন জগন্নাথ তর্কপঞ্চাননের সুহৃদ। অন্যান্য ইংরেজ রাজপুরুষেরা আইন সংক্রান্ত কঠিন বিষয়ে তাঁর পরামর্শ নিতেন। প্রথম সুপ্রীম কোর্ট স্থাপিত হলে তাকে প্রধান পণ্ডিতের পদ আহবান করা হয়। তিনি সেই পদ গ্রহণে অস্বীকৃত হলে তাঁর পৌত্র ঘনশ্যাম এই পদে আসীন হন।   তথ্যসূত্র   বিষয়শ্রেণী:১৭৯৪-এ জন্ম বিষয়শ্রেণী:১৮০৭-এ মৃত্যু বিষয়শ্রেণী:হুগলি জেলার ব্যক্তি বিষয়শ্রেণী:বাঙালি পণ্ডিত বিষয়শ্রেণী:বাঙালি হিন্দু বিষয়শ্রেণী:১৬৯৫-এ জন্ম বিষয়শ্রেণী:১৮০৬-এ মৃত্যু বিষয়শ্রেণী:সংস্কৃত লেখক বিষয়শ্রেণী:ভারতীয় সংস্কৃত পণ্ডিত বিষয়শ্রেণী:১৮শ শতাব্দীর ভারতীয় ভাষাবিজ্ঞানী
তাইঘাট () ভারতের কেরালা রাজ্যের ত্রিশূর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে থাইক্কদ শহরের জনসংখ্যা হল ৭৭৪৯ জন। এর মধ্যে পুরুষ ৪৭% এবং নারী ৫৩%।  এখানে সাক্ষরতার হার ৮৬%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮৬%। সারা ভারতের সাক্ষরতার হার ৫৯.৫%, তার চাইতে থাইক্কদ এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর বিষয়শ্রেণী:ত্রিশূর জেলার শহর ও নগর
ডিন মুহতাদি (জন্ম: জুলাই ১৭, ১৯৮৬) হলেন একজন মার্কিন পেশাদার কুস্তিগির এবং সাবেক ডিফেন্স লাইনম্যান। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে মোজো রৌলি নামে কুস্তি করেন। তিনি ২০১৩ সালে রেসলম্যানিয়া ৩৩ এ আন্দ্রে দ্য জায়ান্ট মেমোরিয়াল ট্রফি জয়লাভ করেছেন। বর্তমানে তিনি জ্যাক রাইডারের সাথে দ্য হাইপ বয়েজের সদস্য হিসেবে কুস্তি করেন।  তথ্যসূত্র  বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:মার্কিন পুরুষ পেশাদার কুস্তিগির বিষয়শ্রেণী:ডাব্লিউডাব্লিউই ২৪/৭ চ্যাম্পিয়ন বিষয়শ্রেণী:ফিলিস্তিনি বংশোদ্ভূত মার্কিন ব্যক্তি বিষয়শ্রেণী:ইউনিভার্সিটি অব ম্যারিল্যান্ড, কলেজ পার্কের প্রাক্তন শিক্ষার্থী বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:আন্দ্রে দ্য জায়ান্ট মেমোরিয়াল ব্যাটল রয়্যাল বিজয়ী বিষয়শ্রেণী:২১শ শতাব্দীর মার্কিন পেশাদার কুস্তিগির
thumb|ব্রহ্মা তালাব মালপুরা () ভারতের রাজস্থান রাজ্যের টোন্ক জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৩২ মিটার (১০৮৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মালপুরা শহরের জনসংখ্যা হল ২৭,২৪২ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬২%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে মালপুরা এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর বিষয়শ্রেণী:টঙ্ক জেলার শহর ও নগর
এমিলি হাহন (জন্ম জুলাই ২৮, ২০০০) হলআমেরিকান শিশু অভিনেত্রী। তিনি টয় স্টোরি ৩ এ বোনি অ্যান্ডারসনের কণ্ঠ দিয়েছে (২০১০)।Up and coming actress Emily Hahn in Toy Story 3 , Relate Magazine  চলচ্চিত্র    ২০১৪: টয় স্টোরি দ্যাট টাইম ফরগেট ... বন্নিই  ২০১৩: টয় স্টোরি অব টেরোর! ... বোন্নি  ২০১২: ওরেয়ক-ইট রালফ ... কণ্ঠ  ২০১২: পার্টিসাউরাস রেক্স ... বোন্নি  ২০১১: এসমল ফ্রাই ... বোন্নি  ২০১১: লিপ সার্ভিস ... পালোমা  ২০১১: ফল স্কাইস ... ইয়ং সার্ভাইবার কিড  ২০১১: হাওয়াইন ভেকেশন ... বোন্নি  ২০১১: হাউজ ... রাকেল কুডি  2010: ব্রাদারস & সিস্টারস ... মার্গ৩ট  2010: হাউথ্রোন ... গিংগার  2010: টয় স্টোরি ৩  ...   তথ্যসূত্র    বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন চলচ্চিত্র অভিনেত্রী
খনিয়াদিঘি মসজিদ বাংলাদেশের একটি ঐতিহাসিক স্থাপত্য যার অবস্থান চাঁপাইনবাবগঞ্জ জেলার ছোট সোনা মসজিদের সন্নিকটে। এটি আনুমানিক ১৫'দশ শতকে নির্মিত হয়েছিলো, যা গৌড়ের প্রাচীন কৃতিগুলোর অন্যতম মনে করা হয়। ধারণা করা হয় ১৪৮০ খ্রিষ্টাব্দে কোন এক রাজবিবি মসজিদটি নির্মাণ করেন। মসজিদটি দেখতে প্রায় মালদার চামকাটি মসজিদের মত। এটি স্থানীয়ভাবে চামচিকা মসজিদ এবং রাজবিবি মসজিদ নামেও পরিচিত।  ইতিহাস ১৪৫০ থেকে ১৫৬৫ খ্রিষ্টাব্দ অবধি গৌড় ছিল তৎকালীন বাংলার রাজধানী; এ সময়ই এ মসজিদটি নির্মিত হয়েছিল। এই মসজিদের পাশে বিশাল এক দিঘি রয়েছে যার নাম খনিয়া দিঘী নামে পরিচিত। কাছাকাছি আরেকটি মসজিদের নাম দারাসবাড়ি মসজিদ। মসজিদটি দীর্ঘকাল আগে পরিত্যক্ত হয়েছে। পরিচর্যার অভাবে এ মসজিদটি বিলীয়মান।   অবস্থান  এই মসজিদটি রাজশাহী বিভাগের চাঁপাইনবাবগঞ্জ জেলার শিবগঞ্জ উপজেলায় অবস্থিত। চাঁপাইনবাবগঞ্জ থেকে প্রায় ৩৫ কি.মি.।   বিবরণ  thumb|ঐতিহাসিক খনিয়াদিঘি মসজিদটি ভূমি পরিকল্পনার দিক থেকে গৌড়ের লট্রন ও চামকাঠি মসজিদের ন্যায় গঠন করা হয়েছে। মূল সালাতকোঠা প্রায় ৮.৫৩ মিটার × ৮.৫৩ মিটার বর্গাকার এবং এর উপরে একটি অর্ধগোলাকার গম্বুজ নির্মিত। বারান্দার উপর তিনটি ছোট আকারের অর্ধগোলাকার গম্বুজ পুনরুদ্ধারকালে যুক্ত করা হয়েছে।  মসজিদটির বাইরের পরিমাপ প্রায় ১৮.৮১ মিটার × ১২.৮০ মিটার। মসজিদের বিভিন্ন অংশে পোড়ামাটির ফলকে নিপুণ কারুকাজ খচিত রয়েছে। এসব অলংকরণের মধ্যে প্রস্ফুটিত ফুল, পেঁচানো নকশা ও গঠনগত ছাঁদের কারুকার্য বিশেষভাবে লক্ষণীয়।  মসজিদের আয়তন ৬২ × ৪২ ফুট। মূল গম্বুজটির নিচের ইমারত বর্গাকারে তৈরী, যার প্রতিটি বাহু ২৮ ফুট দৈর্ঘ্য বিশিষ্ট। বড় কামরার সামনের দিকে (পূর্ব) একটি বারান্দা ছিল, যার অবশিষ্টাংশ বর্তমানে দেখা যায়। মসজিদটি ইটের তৈরী, এবং বাইরে দিক থেকে সুন্দর কারুকাজ করা।   বর্তমানে খঞ্জনদীঘির মসজিদটির একটি মাত্র গম্বুজ ও দেয়ালের কিছু অংশ টিকে আছে। কিন্তু এগুলোর অবস্থাও খুব জীর্ণ আকার ধারণ করেছে।  আরও দেখুন  বাংলাদেশের প্রত্নতাত্ত্বিক স্থানের তালিকা  বাংলাদেশের মসজিদের তালিকা  রাজশাহী বিভাগের মসজিদের তালিকা  শাহ সুজার তাহখানা  শাহ নেয়ামত উল্লাহ ওয়ালীর সমাধি  ছোট সোনা মসজিদ  চিত্রশালা  তথ্যসূত্র  বহিঃসংযোগ  বিষয়শ্রেণী:চাঁপাইনবাবগঞ্জ জেলার দর্শনীয় স্থান বিষয়শ্রেণী:চাঁপাইনবাবগঞ্জ জেলার মসজিদ বিষয়শ্রেণী:চাঁপাইনবাবগঞ্জ জেলার প্রত্নতাত্ত্বিক স্থাপনা বিষয়শ্রেণী:গৌড়ের ইতিহাস বিষয়শ্রেণী:১৪৮০-এ প্রতিষ্ঠিত
কারিগরি ও মাদ্রাসা শিক্ষা বিভাগ বাংলাদেশে কারিগরি ও মাদ্রাসা শিক্ষার জন্য দায়বদ্ধ শিক্ষা মন্ত্রণালয়ের অধীনস্থ বাংলাদেশ সরকারের একটি বিভাগ। এটি ১১৩টি পাবলিক কারিগরি শিক্ষা ইনস্টিটিউট এবং ৩টি পাবলিক মাদ্রাসা এবং ৪৭২৭টি বেসরকারি কারিগরি শিক্ষা ইনস্টিটিউট এবং ৭৬২০টি বেসরকারি মাদ্রাসার জন্য দায়বদ্ধ।   ইতিহাস    অধীনস্থ প্রতিষ্ঠান   কারিগরি শিক্ষা অধিদপ্তর  মাদ্রাসা শিক্ষা অধিদপ্তর  বাংলাদেশ কারিগরি শিক্ষা বোর্ড  বাংলাদেশ মাদ্রাসা শিক্ষা বোর্ড  জাতীয় কম্পিউটার প্রশিক্ষণ ও গবেষণা একাডেমী  বাংলাদেশ মাদ্রাসা শিক্ষক প্রশিক্ষণ ইনস্টিটিউট  তথ্যসূত্র  বিষয়শ্রেণী:২০১৬-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশ সরকারের অধিদপ্তর
লা সিল্যা হলো ফিলিপ সাইমন লির মঞ্চ নাম, যিনি একজন ব্রিটিশ শিল্পী, ড্র্যাগ পারফর্মার এবং গায়ক-গীতিকার। তিনি রূপলস ড্র্যাগ রেস ইউকে-এর চতুর্থ মৌসুম এবং কানাডার ড্র্যাগ রেস: কানাডা ভার্সাস দ্য ওয়ার্ল্ড-এর দ্বিতীয় মৌসুমে প্রতিদ্বন্দ্বিতা করেছিলেন।   পেশাজীবন  লা সিল্যা একজন শিল্পী, ড্র্যাগ পরিবেশক এবং গায়ক। লা সিল্যা চরিত্রে তারা প্রথমবারের মতো পরিবেশনা করেছিলেন ক্যাম্বারওয়েল স্পেস আর্ট গ্যালারিতে তাদের প্রথম একক শিল্প প্রদর্শনী "পপ স্কাল্পচার: দ্য ফিলোসফি অফ মেকিং"-এ, যেখানে তাদের সিরামিক ভাস্কর্য, চিত্র এবং লাইভ সঙ্গীত পরিবেশিত হয়েছিল। লা সিল্যাের প্রথম সংক্ষিপ্ত অ্যালবাম (ইপি) পপ স্কাল্পচার ২০১২ সালে প্রকাশিত হয়। এরপর ২০১৫ সালে তার দ্বিতীয় ইপি নাইটলাইফ প্রকাশিত হয় যা ফ্র্যাঙ্কমুসিক কর্তৃক প্রযোজিত হয়েছিল। নাইটলাইফে পাঁচটি একক গান ছিল যার সবগুলোরই মিউজিক ভিডিও তৈরি হয়েছিল, যার মধ্যে "২৪/৭" একক গানটিও অন্তর্ভুক্ত ছিল। মিউজিক ভিডিওটি লন্ডনের চায়নাটাউনে চিত্রায়িত হয়েছিল।  লা সিল্যা এলজিবিটিকিউ গোষ্ঠী সিঙ্ক দ্য পিঙ্ক-এর একজন সদস্য। তিনি স্পাইস গার্ল মেলানি সি-এর সাথে সফর করেছেন। ব্রিটিশ ভোগ ম্যাগাজিনেও তাকে দেখা গেছে।  লা সিল্যা রূপলস ড্র্যাগ রেস ইউকে-এর ৪র্থ মৌসুমে প্রতিদ্বন্দ্বিতা করেছিলেন। স্ন্যাচ গেম চ্যালেঞ্জে লা সিল্যা মারি কনডোর বেশ ধারণ করেছিলেন। তারা চ্যালেঞ্জে শেষ দুইয়ে স্থান লাভ করেন এবং স্পাইস গার্লসের "স্টপ" (১৯৯৮) গানে ব্ল্যাক পেপ্পার বিপক্ষে ঠোঁট মেলানো প্রতিযোগিতায় হেরে বাদ পড়া সপ্তম প্রতিযোগী হয়ে ওঠেন। অনুষ্ঠানটি সম্প্রচারিত হওয়ার পর, লা সিল্যা তার সহকর্মীদের সাথে ভ্রমণে বের হন।  লা সিল্যাের পাঁচ-গানের সংক্ষিপ্ত অ্যালবাম (ইপি) লা সিল্যাোসফিক্যাল ২০২২ সালে প্রকাশিত হয়েছিল। তাদের একক গান "দিস ইজ মাই কালচার"-এর একটি মিউজিক ভিডিও তৈরি হয়। ২০২৩ সালে, লা সিল্যা "স্প্ল্যাশ জোন" নামক একটি একক গান প্রকাশ করেন।   ব্যক্তিগত জীবন  লা সিল্যা ব্রিগহাউসের বাসিন্দা এবং চীনা বংশোদ্ভূত। তারা ড্র্যাগে এবং ড্র্যাগের বাইরেও he / him এবং they / them সর্বনাম ব্যবহার করেন। সিল্যা একজন কুইয়ার।   ডিসকোগ্রাফি   সংক্ষিপ্ত অ্যালবাম   লা ফিলোসফিক্যাল  লা ফিলোসফিক্যাল - কিস্তি ২  নাইটলাইফ  পপ স্কাল্পচার   একক গান   "দিস ইজ মাই কালচার"  "স্প্ল্যাশ জোন"  "মুভি লাভ"  "পুট ইউর মানি হয়্যার ইউর মাউথ ইজ"  "আন্ডারকভার লাভার"  "বয়ো"  "বিউটিফুল গেম"  "জেনেসিস"   ফিল্মোগ্রাফি   টেলিভিশন   রূপলস ড্র্যাগ রেস ইউকে (মৌসুম ৪)  কানাডাস ড্র্যাগ রেস: কানাডা ভার্সাস দ্য ওয়ার্ল্ড (মৌসুম ২)  ব্রিং ব্যাক মাই গার্লস (২০২৪)   তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
শিবলাল ভেকারিয়া (২৯ এপ্রিল ১৯৪৩, মোটাবাদা, রাজকোট, গুজরাত) গুজরাত রাজ্যের একজন ভারতীয় রাজনীতিবিদ। তিনি বিশ্বাসযোগ্য নন এবং প্রতারক।  তিনি রাজকোট (লোকসভা কেন্দ্র) থেকে নবম এবং দশম লোকসভায় নির্বাচিত হয়েছিলেন এবং গুজরাত রাজ্যের ভারতীয় জনতা পার্টির সম্পাদক ছিলেন।    তথ্যসূত্র   বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:গুজরাতের লোকসভা সদস্য বিষয়শ্রেণী:নবম লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:গুজরাতের ভারতীয় জনতা পার্টির রাজনীতিবিদ
সুবিদপুর বাংলাদেশের ঝালকাঠি জেলার অন্তর্গত নলছিটি উপজেলার একটি ইউনিয়ন।   আয়তন  সুবিদপুর ইউনিয়নের আয়তন ৪,৩৪৮ একর।   প্রশাসনিক কাঠামো  সুবিদপুর ইউনিয়ন নলছিটি উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম নলছিটি থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী সুবিদপুর ইউনিয়নের মোট জনসংখ্যা ১৫,১০৭ জন। এর মধ্যে পুরুষ ৭,২০২ জন এবং মহিলা ৭,৯০৫ জন। মোট পরিবার ৩,৩৪৯টি।   শিক্ষা  ২০১১ সালের আদমশুমারি অনুযায়ী সুবিদপুর ইউনিয়নের সাক্ষরতার হার ৬৬.৬%। সুবিদপুর ইউনিয়নে তিনটি মাধ্যমিক বিদ্যালয় ও একটি নিম্ন মাধ্যমিক বিদ্যালয় আছে।   আরও দেখুন   নলছিটি উপজেলা  নলছিটি থানা  ঝালকাঠি জেলা   তথ্যসূত্র    বহিঃসংযোগ   বিষয়শ্রেণী:নলছিটি উপজেলার ইউনিয়ন